CELEX: 32006D0340
Language: el
Date: 2006-05-08 00:00:00
Title: 2006/340/ΕΚ: Απόφαση της Επιτροπής, της  8ης Μαΐου 2006 , για την τροποποίηση της απόφασης 2001/171/ΕΚ με σκοπό την παράταση της ισχύος των όρων παρέκκλισης για τις γυάλινες συσκευασίες σε σχέση με τα επίπεδα συγκέντρωσης των βαρέων μετάλλων που θεσπίζει η οδηγία 94/62/ΕΚ του Ευρωπαϊκού Κοινοβουλίου και του Συμβουλίου  [κοινοποιηθείσα υπό τον αριθμό Ε(2006) 1823]   (Κείμενο που παρουσιάζει ενδιαφέρον για τον ΕΟΧ)

12.5.2006   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 125/43
            
         
      ΑΠΌΦΑΣΗ ΤΗΣ ΕΠΙΤΡΟΠΉΣ
   
   της 8ης Μαΐου 2006
   για την τροποποίηση της απόφασης 2001/171/ΕΚ με σκοπό την παράταση της ισχύος των όρων παρέκκλισης για τις γυάλινες συσκευασίες σε σχέση με τα επίπεδα συγκέντρωσης των βαρέων μετάλλων που θεσπίζει η οδηγία 94/62/ΕΚ του Ευρωπαϊκού Κοινοβουλίου και του Συμβουλίου
   [κοινοποιηθείσα υπό τον αριθμό Ε(2006) 1823]
   (Κείμενο που παρουσιάζει ενδιαφέρον για τον ΕΟΧ)
   (2006/340/ΕΚ)
   Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας,
   την οδηγία 94/62/ΕΚ του Ευρωπαϊκού Κοινοβουλίου και του Συμβουλίου, της 20ής Δεκεμβρίου 1994, για τις συσκευασίες και τα απορρίμματα συσκευασίας (1), και ιδίως το άρθρο 11 παράγραφος 3,
   Εκτιμώντας τα ακόλουθα:
   
               (1)
            
            
               Η παρέκκλιση που ορίζεται στην απόφαση 2001/171/ΕΚ της Επιτροπής (2) για τις γυάλινες συσκευασίες σε σχέση με τα επίπεδα συγκέντρωσης των βαρέων μετάλλων που θεσπίζει η οδηγία 94/62/ΕΚ, λήγει στις 30 Ιουνίου 2006.
            
         
               (2)
            
            
               Η συμμόρφωση παντού στην Κοινότητα με την οριακή τιμή των 100 ppm που θεσπίζει το άρθρο 11 παράγραφος 1 της οδηγίας 94/62/ΕΚ, θα μπορούσε να επιτευχθεί μόνο μέσω της μείωσης της αναλογίας ανακύκλωσης του γυαλιού· ωστόσο, μία τέτοια μείωση δεν είναι επιθυμητή από περιβαλλοντικής απόψεως.
            
         
               (3)
            
            
               Κατά συνέπεια, πρέπει να παραταθεί η ισχύς της απόφασης 2001/171/ΕΚ, χωρίς να θεσπιστεί περαιτέρω ημερομηνία λήξης.
            
         
               (4)
            
            
               Τα μέτρα που προβλέπονται στην παρούσα απόφαση είναι σύμφωνα με τη γνώμη της επιτροπής που συνεστήθη δυνάμει του άρθρου 21 της οδηγίας 94/62/ΕΚ,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Το άρθρο 6 της απόφασης 2001/171/ΕΚ διαγράφεται.
   Άρθρο 2
   Η παρούσα απόφαση απευθύνεται στα κράτη μέλη.
   
      Βρυξέλλες, 8 Μαΐου 2006.
      
         
            Για την Επιτροπή
         
         Σταύρος ΔΉΜΑΣ
         
         
            Μέλος της Επιτροπής
         
      
   
   
      (1)  ΕΕ L 365 της 31.12.1994, σ. 10· οδηγία όπως τροποποιήθηκε τελευταία από την οδηγία 2005/20/ΕΚ (ΕΕ L 70 της 16.3.2005, σ. 17).
   
      (2)  ΕΕ L 62 της 2.3.2001, σ. 20.